.NET TWAIN image scanner - CodeProject 10,728,492 members (40,718 online) CodeProject::Workspaces
Last Visit: 31-Dec-99 18:00 Last Update: 13-Jul-14 10:03Refresh1 Swart Vrydag: FNB reg vir 15% méér transaksies | Netwerk24
Deur Nellie Brand-Jonker 12 November 2019 12:00
Banke en e-handelaars se stelsels word dikwels deur die invloed inkopies op Swart Vrydag oorweldig.
Swart Vrydag is ’n reusepromosiedag wat kleinhandelaars bemark om verkope te verhoog en dit gaan gewoonlik met nog promosies op die Saterdag en Sondag gepaard. Die Maandag is Kuber-Maandag gedoop en is daarop gerig om klante aan te moedig om aanlyn inkopies te doen.
Thokozani Dlamini, uitvoerende hoof van FNB se handelaarsdienste, sê die bank het die afgelope drie jaar ’n wesenlike toename in die volume van transaksies tussen Swart Vrydag en Kuber-Maandag gesien.
Die transaksies op Swart Vrydag het verlede jaar vergeleke met 2017 met 16% toegeneem.
Die totale getal transaksies het 29,9 miljoen beloop.
Op Swart Vrydag alleen is daar 10 miljoen transaksies deur die betalingstelsels van die bank verwerk.
Volgens Dlamini word ’n 15%-toename in die transaksies van 29 November af tot 2 Desember verwag.
Die transaksies met kaarte en transaksies aanlyn en binne apps neem gedurende die tydperk toe.
Die meerderheid van die besteding vind nog met kaarte plaas.
Volgens Dlamini word verwag dat aankope aanlyn en op apps sterk groei gaan toon, soos in die verlede en in ooreenstemming met die toenemende aanvaarding van aanlyn winkels.
Die afgelope twee jaar het transaksies sonder kaarte met 26% jaar tot jaar gegroei, terwyl kaarttransaksies met 14% gestyg het.
Takealot bly steeds een van die toptien handelaars waar FNB se kliënte die meeste transaksies op Swart Vrydag doen.
Volgens Dlamini versprei kleinhandelaars hul promosies oor twee tot drie dae voor Swart Vrydag in ’n poging om die getal transaksies te hanteer omdat van die stelsels in die verlede op die dag geknak het vanweë die groot toename van transaksies.
“Ons glo Swart Vrydag en Kuber-Maandag sal ’n sukses wees. Ons het genoeg kapasiteit om die verwagte verhoging in transaksies oor die tydperk te hanteer,” het hy gesê.
Meer oor: Fnb | E-Handel | Banke | Bankdienste | Tegnologie | Inkopies
Systap dié foefies op Swart Vrydag